**OKRESNÝ ÚRAD BRATISLAVA**

**ODBOR OPRAVNÝCH PROSTRIEDKOV**

**REFERÁT STAROSTLIVOSTI O ŽIVOTNÉ PROSTREDIE**

Tomášiková 46, 832 05 Bratislava

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

č.j.:OU-BA-OOP3-2022/149400-HAN Bratislava, 29. 09. 2022

**Verejná vyhláška**

 Okresný úrad Bratislava, odbor opravných prostriedkov, referát starostlivosti o životné prostredie, Tomášiková 46, 832 05 Bratislava oznamuje podľa § 26 zákona č. 71/1967 Zb. o správnom konaní (správny poriadok) v znení neskorších predpisov a podľa § 61 ods. 4 a § 69 ods. 2 zákona č. 50/1976 Zb. o územnom plánovaní a stavebnom poriadku v znení neskorších predpisov verejnou vyhláškou toto

 **ROZHODNUTIE**

Okresný úrad Bratislava, odbor opravných prostriedkov, referát starostlivosti o životné prostredie, Tomášiková 46, 832 05 Bratislava podľa § 4 ods. 2 písm. b) a ods. 4 zákona č. 180/2013 Z. z. o organizácii miestnej štátnej správy a o zmene a doplnení  niektorých zákonov v znení neskorších predpisov, v súlade s § 58 ods. 1 zákona č. 71/1976 Zb. o správnom konaní (správny poriadok) v znení neskorších predpisov v odvolacom konaní preskúmal rozhodnutie Okresného úradu Bratislava, odbor starostlivosti o životné prostredie, oddelenie ochrany prírody a vybraných zložiek životného prostredia, Tomášiková 46, 832 05 Bratislava č.j.: OU-BA-OSZP3-2022/022843-027 z 18. 01. 2022, ktorým vydal: **I. povolenie** podľa § 26 ods. 1 zákona č. 364/2004 Z.z. o vodách a o zmene zákona č. 372/1990 Zb. o priestupkoch v znení neskorších predpisov a § 66 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov na uskutočnenie vodných stavieb, ktoré sú súčasťou hlavnej stavby **„SAND RESORT DÚBRAVKA“**, stavebné objekty: SO 20 Verejný vodovod, SO 22 Splašková kanalizácia, SO 24 Dažďová kanalizácia zo striech, SO 24.01 Dažďová kanalizácia pre objekty SO 01, SO 02, SO 03, SO 24.02 Dažďová kanalizácia pre objekty SO 04, SO 05, SO 06, SO 24.03 Dažďová kanalizácia pre objekt SO 33 Bazén, SO 25 Dažďová kanalizácia z komunikácií, SO 26 Ochrana proti prívalovým vodám, SO 27 Úprava priepustu DN 800, SO 28 Úžitkový vodovod, SO 29 Studňa, ktoré budú umiestnené na pozemkoch KN“C“ parcelné č. 3451/1, 3447/3, 3448/65, 3448/116, 3466, 3470/3, 3469/2, 3468/2, 3468/7, 3469/5 a na pozemkoch KN“E“ parcelné č. 3192/100, 3193, 4424/202, 3232/100, 3199/6, v k.ú. Dúbravka, **II. povolenie** podľa § 21 ods. 1 písm. d) zákona č. 364/2004 Z.z. o vodách a o zmene zákona č. 372/1990 Zb. o priestupkoch v znení neskorších predpisov na vypúšťanie vôd z povrchového odtoku strechy, komunikácie, parkovacích plôch a spevnených plôch z pozemkov KN“C“ parcelné č. 3451/1, 3447/3, 3448/65, 3448/116, 3466, 3470/3, 3469/2, 3468/2, 3468/7, 3469/5, 3470/18 a na pozemkoch KN“E“ parcelné č. 3192/100, 3193, 4424/202, 3232/100, 3199/6, 3201 v k.ú. Dúbravka cez ORL KL 3/1 sII-4 ks, retenčnú nádrž obj. 465 m3 s regulovaným odtokom 15,0 l/s do povrchových vôd recipientu ľavostranného prítoku Dúbravčického potoka v rámci hlavnej stavby a **III.** **povolenie** na odber podzemnej vody podľa § 21 ods. 1 písm. b) zákona č. 364/2004 Z.z. o vodách a o zmene zákona č. 372/1990 Zb. o priestupkoch v znení neskorších predpisov z vodného zdroja, ktorým je SO 29 studňa na pozemku parcelné č. KN“C“ 3470/3 v k.ú. Dúbravka, pre stavebníka **Park Villa s.r.o., Poštová 3, 811 06 Bratislava,** IČO: 43 837 727a takto

**rozhodol:**

podľa § 59 ods. 2 zákona č. 71/1967 Zb. o správnom konaní (správny poriadok) v znení neskorších predpisov odvolanie Združenia domových samospráv, Rovniakova 14, 851 02 Bratislava **zamieta** a rozhodnutie Okresného úradu Bratislava, odbor starostlivosti o životné prostredie, oddelenie ochrany prírody a vybraných zložiek životného prostredia, Tomášiková 46, 832 05 Bratislava č.j.: OU-BA-OSZP3-2022/022843-027 z 18. 01. 2022 **potvrdzuje.**

**Odôvodnenie**

Okresný úrad Bratislava, odbor starostlivosti o životné prostredie, oddelenie ochrany prírody a vybraných zložiek životného prostredia, Tomášiková 46, 832 05 Bratislava (ďalej len „prvostupňový správny orgán“) rozhodnutím č.j.: OU-BA-OSZP3-2022/022843-027 z 18. 01. 2022 vydal: I. povolenie podľa § 26 ods. 1 zákona č. 364/2004 Z.z. o vodách a o zmene zákona č. 372/1990 Zb. o priestupkoch v znení neskorších predpisov (ďalej len „zákon o vodách“) a § 66 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (ďalej len „stavebný zákon“) na uskutočnenie vodných stavieb, ktoré sú súčasťou hlavnej stavby „SAND RESORT DÚBRAVKA“, Agátová ul., Dúbravčice – sever, stavebné objekty: SO 20 Verejný vodovod, SO 22 Splašková kanalizácia, SO 24 Dažďová kanalizácia zo striech, SO 24.01 Dažďová kanalizácia pre objekty SO 01, SO 02, SO 03, SO 24.02 Dažďová kanalizácia pre objekty SO 04, SO 05, SO 06, SO 24.03 Dažďová kanalizácia pre objekt SO 33 Bazén, SO 25 Dažďová kanalizácia z komunikácií, SO 26 Ochrana proti prívalovým vodám, SO 27 Úprava priepustu DN 800, SO 28 Úžitkový vodovod, SO 29 Studňa, ktoré budú umiestnené na pozemkoch KN“C“ parcelné č. 3451/1, 3447/3, 3448/65, 3448/116, 3466, 3470/3, 3469/2, 3468/2, 3468/7, 3469/5 a na pozemkoch KN“E“ parcelné č. 3192/100, 3193, 4424/202, 3232/100, 3199/6, v k.ú. Dúbravka, II. povolenie podľa § 21 ods. 1 písm. d) zákona o vodách na vypúšťanie vôd z povrchového odtoku strechy, komunikácie, parkovacích plôch a spevnených plôch z pozemkov KN“C“ parcelné č. 3451/1, 3447/3, 3448/65, 3448/116, 3466, 3470/3, 3469/2, 3468/2, 3468/7, 3469/5, 3470/18 a na pozemkoch KN“E“ parcelné č. 3192/100, 3193, 4424/202, 3232/100, 3199/6, 3201 v k.ú. Dúbravka cez ORL KL 3/1 sII-4 ks, retenčnú nádrž obj. 465 m3 s regulovaným odtokom 15 l/s do povrchových vôd recipientu ľavostranného prítoku Dúbravčického potoka v rámci hlavnej stavby aIII. povoleniena odber podzemnej vody podľa § 21 ods. 1 písm. b) zákona o vodách z vodného zdroja, ktorým je SO 29 studňa na pozemku parcelné č. KN“C“ 3470/3 v k.ú. Dúbravka, pre stavebníka Park Villa s.r.o., Poštová 3, 811 06 Bratislava.

Okresný úrad Bratislava, odbor opravných prostriedkov, referát starostlivosti o životné prostredie, Tomášiková 46, 832 05 Bratislava (ďalej len „odvolací orgán“) po preskúmaní administratívneho spisu vo veci zistil, že spis nespĺňa požiadavku úplnosti a kompletnosti podania (napr.: upovedomenie ostatných účastníkov konania o obsahu odvolania, vyznačenie dátumu prvostupňového správneho orgánu o vyvesení a zvesení rozhodnutia verejnou vyhláškou, oznámenie o podaní odvolania na odvolací orgán ostatným účastnikom konania). Na základe uvedeného odvolací orgán listom č.j.: OU-BA-OOP3-2022/081976 zo 06. 05. 2022 administratívny spis č.j.:OU-BA-OSZP3-2022/022843 vrátil na prvostupňový správny orgán na doplnenie chýbajúcich podkladov.

Prvostupňový správny orgán odvolanie proti rozhodnutiu č.j.: OU-BA-OSZP3-2022/022843-027 z 18. 01. 2022 po doplnení chýbajúcich podkladov doručil na odvolací orgán 26. 08. 2022. Administratívny spis bol doplnený o doklad o zaslaní a doručení rozhodnutia známym účastníkom konania, bol vyznačený dátum prvostupňového správneho orgánu o vyvesení a zvesení predmetného rozhodnutia verejnou vyhláškou, doklad o upovedomení ostatných účastníkov konania o o obsahu odvolania, ako aj doklad o upovedomení účastníkov konania o podaní odvolania na odvolací orgán.

Proti rozhodnutiu č.j.: OU-BA-OSZP3-2022/022843-027 z 18. 01. 2022 (ďalej aj „napadnuté rozhodnutie“) sa odvolalo Združenie domových samospráv, Rovniakova 14, 851 02 Bratislava elektronickou poštou 07. 02. 2022 (ďalej aj „odvolateľ“), ktoré bolo na prvostupňový správny orgán doručené 07,. 02. 2022. Odvolateľ vo svojom odvolaní uvádza, že:

1. Riešenie dažďových vôd nie je v súlade so zákonom o vodách a nie sú dodržané ani ustanovenia zákona o verejných vodovodoch a verejných kanalizáciách. Z rozhodnutia nie je zrejmé, že by miestne pomery neumožňovali priame alebo nepriame vsakovanie a preto odvod dažďových vôd preč z územia nie je dôvodný.
2. Vodoprávne konanie na vodné stavby bolo zverejnené v zmysle § 58a ods. 3 stavebného zákona a v elektronickej podobe na stránke Ministerstva vnútra. V prípade, ak na stavbu bolo vydané rozhodnutie EIA, okrem ustanovení stavebného zákona kladie povinnosť aj podľa § 38 ods. 2 zákona EIA. Stavebný úrad však týmto spôsobom začatie konania neoznámil. Neúčastník konania tak nemá možnosť sa vyjadriť ku konaniu na základe odvolania pre nesúlad s EIA.
3. Nie je jasný vzťah stavby „Sand Resort Dúbravka“ a zámeru „Polyfunkčná zástavba Dúbravčice – sever“.
4. Poučenie neobsahuje poučenie pre tie osoby, ktoré neboli účastnikom konania, ale napriek tomu by chceli využiť podať odvolanie pre nesúlad s rozhodnutím EIA podľa § 140c ods. 8 stavebného zákona.

 Prvostupňový správny orgán na základe odvolania listom č.j.:OU-BA-OSZP3-2022/022843-031 z 28. 02. 2022 upovedomil stavebníka a zastupujúcu spoločnosť o podanom odvolaní a vyzval ich, aby sa k obsahu odvolania vyjadrili v lehote do piatich pracovných dní od doručenia upovedomenia. V stanovenej lehote sa k odvolaniu vyjadrila listom z 03. 03. 2022 spoločnosť K.T.Plus, s.r.o., Kopčianska 15, 851 01 Bratislava, zastupujúca stavebníka. Vo svojom vyjadrení uvádza, že Združenie domových samospráv ku konaniu zaslalo svoje pripomienky 19. 04. 2021 a následne 10. 10. 2021 a nikdy nevyužilo možnosť oboznámiť sa s podkladmi pred vydaním rozhodnutia, preto ich námietky v odvolaní považuje za účelové predlžovanie povoľovacieho procesu, aj vzhľadom na skutočnosť, že napadnuté rozhodnutie sa podrobne zaoberá vyhodnotením podaných námietok.

 Prvostupňový správny orgán opätovne upovedomil v súlade s § 56 správneho poriadku opomenutých účastníkov konania o podanom odvolaní a vyzval ich, aby sa v lehote do piatich pracovných dní od doručenia upovedomenia vyjadrili k obsahu odvolanie. V stanovenej lehote sa k upovedomeniu nikto nevyjadril.

 Prvostupňový správny orgán sám o odvolaní nerozhodol tzn., že odvolaniu nevyhovel. Napadnuté rozhodnutie č.j.:OU-BA-OSZP3-2022/022843-027 z 18. 01. 2022 spolu so spisovým materiálom predložil listom č.j.: OU-BA-OSZP3-2022/022843-041 z 24. 08. 2022 podľa § 57 ods. 2 zákona č. 71/1967 Zb. o správnom konaní (správny poriadok) v znení neskorších predpisov (ďalej len „správny poriadok“) na odvolací orgán, o čom upovedomil aj účastníkov konania. Kompletný administratívny spis, bez vlastného stanoviska prvostupňového správneho orgánu k odvolaniu bol na odvolací orgán doručený 26. 08. 2022.

 Odvolací orgán v súvislosti s predkladaním odvolania na odvolací orgán upozorňuje, že prvostupňový správny orgán je povinný vyhotoviť predkladaciu správu, ktorá má obsahovať výsledky doplneného konania, ak sa konalo, ako aj vlastné stanovisko správneho orgánu k odvolaniu. Prvostupňový správny orgán v ňom vyjadrí svoj názor, predovšetkým pokiaľ ide o včasnosť odvolania a dodržania predpísaných náležitostí podania, svoje stanovisko k odvolaniu a prípadným námietkam odvolateľa i ostatných účastníkov konania, a tiež názor, pokiaľ ide o úplnosť a správnosť zisteného skutkového stavu veci, ako aj právny názor, z ktorého sa v napadnutom rozhodnutí vychádza.

 Odvolací orgán podrobne a v celom rozsahu preskúmal odvolaním napadnuté rozhodnutie prvostupňového správneho orgánu spolu s predloženým administratívnym spisom. Rovnako preskúmal aj postup prvostupňového správneho orgánu v konaní, ktoré predchádzalo vydaniu napadnutého rozhodnutia. Porovnal výrokovú časť, odôvodnenie, aj poučenie napadnutého rozhodnutia s príslušnými hmotnoprávnymi a procesnoprávnymi predpismi, predovšetkým so zákonom o správnom konaní, zákonom o vodách a stavebným zákonom a dospel k záveru, že aj s prihliadnutím na jednotlivé zásady správneho konania a zásady konaní podľa zákona o vodách a stavebného zákona nie sú dôvody, pre ktoré by bolo nevyhnutné odvolaním napadnuté rozhodnutie zrušiť alebo zmeniť rozhodnutím odvolacieho orgánu.

 Ku skutkovým a právnym okolnostiam danej veci a reagujúc na námietky odvolateľa odvolací orgán uvádza právne posúdenie veci:

 Podľa § 3 ods. 1 správneho poriadku: *„Správne orgány postupujú v konaní v súlade so zákonmi a inými právnymi predpismi. Sú povinné chrániť záujmy štátu a spoločnosti, práva a záujmy fyzických a právnických osôb a dôsledne vyžadovať plnenie ich povinností.“*

 Podľa § 3 ods. 2 správneho poriadku: *„Správne orgány sú povinné postupovať v úzkej súčinnosti s účastníkmi konania, zúčastnenými osobami a inými osobami, ktorých sa konanie týka, a dať im vždy príležitosť, aby mohli svoje práva a záujmy účinne obhajovať, najmä sa a vyjadriť k podkladu rozhodnutia, a uplatniť svoje návrhy. Účastníkom konania, zúčastneným osobám a iným osobám, ktorých sa konania týka, musia správne orgány poskytovať pomoc a poučenie, aby pre neznalosť právnych predpisov neutrpeli v konaní ujmu.“*

 Podľa § 23 ods. 1 správneho poriadku: *„Účastníci konania a ich zástupcovia a zúčastnené osoby majú právo nazerať do spisov, robiť si z nich výpisky, odpisy a dostať kópie spisov s výnimkou zápisníc o hlasovaní alebo dostať informáciu zo spisov s výnimkou zápisníc o hlasovaní iným spôsobom.“*

 Podľa § 32 ods. 1 a 2 správneho poriadku: „*Správny orgán je povinný zistiť presne a úplne skutočný stav veci a za tým účelom si obstarať potrebné podklady pre rozhodnutie. Pritom nie je viazaný len návrhmi účastníkov konania. Podkladom pre rozhodnutie sú najmä podania, návrhy a vyjadrenia účastníkov konania, dôkazy, čestné vyhlásenia, ako aj skutočnosti všeobecne známe alebo známe správnemu orgánu z jeho úradnej činnosti. Rozsah a spôsob zisťovania podkladov pre rozhodnutie určuje správny orgán.“*

 Podľa § 33 ods. 2 správneho poriadku: *„Správny orgán je povinný dať účastníkom konania a zúčastneným osobám možnosť, aby sa pred vydaním rozhodnutia mohli vyjadriť k jeho podkladu i k spôsobu jeho zistenia, prípadne navrhnúť jeho doplnenie.“*

 Podľa § 46 správneho poriadku: *„Rozhodnutie musí byť v súlade so zákonmi a ostatnými právnymi predpismi, musí ho vydať orgán na to príslušný, musí vychádzať zo spoľahlivo zisteného stavu veci a musí obsahovať predpísané náležitosti.“*

 Podľa § 56 správneho poriadku: *„Správny orgán, ktorý napadnuté rozhodnutie vydal, upovedomí ostatných účastníkov konania o obsahu podaného odvolania, vyzve ich, aby sa k nemu vyjadrili, a podľa potreby doplní konanie vykonaním novonavrhnutých dôkazov.“*

 Podľa § 57 ods. 2 správneho poriadku: *„Ak nerozhodne odvolací orgán, ktorý napadnuté rozhodnutie vydal, o odvolaní, predloží ho spolu s výsledkom doplneného konania a so spisovým materiálom odvolaciemu orgánu najneskôr do 30 dní odo dňa, keď mu odvolanie došlo, a upovedomí o tom účastníka konania.*

 Podľa § 59 ods. 2 správneho poriadku“ *„Ak sú pre to dôvody, odvolací orgán rozhodnutie zmení alebo zruší, inak odvolanie zamietne a rozhodnutie potvrdí.“*

Podľa § 21 ods. 1 písm. b) zákona o vodách: *„Povolenie na osobitné užívanie vôd je potrebné, ak nejde o používanie vôd podľa § 18 až 20 pri podzemných vodách na ich odber.“*

Podľa § 26 ods. 1 zákona o vodách: *„Povolenie orgánu štátnej vodnej správy sa vyžaduje na uskutočnenie vodnej stavby , jej zmenu, zmenu v užívaní, zrušenie alebo odstránenie vodnej stavby. Povolenie na vodnú stavbu možno vydať len, ak je vydané povolenie na osobitné užívanie vôd, ak sa podľa tohto zákona vyžaduje, alebo sa povolenie na osobitné užívanie vôd povoľuje najneskôr so stavebným povolením. ....“*

Podľa § 28 ods. 1 zákona o vodách: *„Pred zhotovením projektovej dokumentácie stavby alebo zmeny stavby je stavebník povinný požiadať orgán štátnej vodnej správy o vyjadrenie k zámeru stavby, či je predpokladaná stavba alebo zmena stavby možná z hľadiska ochrany vodných pomerov a za akých podmienok ju možno uskutočniť a užívať.“*

 Podľa § 46 ods. 1 stavebného zákona: *„Projektant vykonáva projektovú činnosť a zodpovedá za správnosť a úplnosť vypracovania dokumentácie podľa* [*§ 45 ods. 2*](https://www.slov-lex.sk/pravne-predpisy/SK/ZZ/1976/50/#paragraf-45.odsek-2)*. Projektant vypracovaného projektu stavby zodpovedá aj za jeho realizovateľnosť. Statický výpočet musí byť vypracovaný v takej forme, aby bol kontrolovateľný. Projektant je povinný prizvať na vypracovanie častí územnoplánovacích podkladov, návrhu územnoplánovacej dokumentácie alebo projektu stavby ďalších oprávnených projektantov, ak nie je oprávnený niektorú časť vypracovať sám.“*

 Odvolací orgán pri preskúmavaní zákonnosti rozhodnutia prvostupňového správneho orgánu skúma, či orgán verejnej správy vecne príslušný na konanie, si zadovážil dostatok skutkových podkladov pre vydanie rozhodnutia, či zistil vo veci skutočný stav, či konal v súčinnosti s účastníkmi konania, či rozhodnutie bolo vydané v súlade so zákonmi a inými právnymi predpismi a či obsahovalo zákonom predpísané náležitosti, teda či rozhodnutie prvostupňového správneho orgánu bolo vydané v súlade s hmotnoprávnymi ako aj s procesnoprávnymi predpismi. Odvolací orgán preskúmava aj administratívne konanie, ktorým sa rozumie postup prvostupňového správneho orgánu v rámci výkonu jeho pôsobnosti v oblasti verejnej správy pri vydávaní správnych aktov.

Odvolací orgán konštatuje, že prvostupňový správny orgán v rámci povolenia na uskutočnenie vodných stavieb, ktoré sú súčasťou hlavnej stavby „SAND RESORT DÚBRAVKA“, Agátová ul., Dúbravčice – sever, stavebné objekty: SO 20 Verejný vodovod, SO 22 Splašková kanalizácia, SO 24 Dažďová kanalizácia zo striech, SO 24.01 Dažďová kanalizácia pre objekty SO 01, SO 02, SO 03, SO 24.02 Dažďová kanalizácia pre objekty SO 04, SO 05, SO 06, SO 24.03 Dažďová kanalizácia pre objekt SO 33 Bazén, SO 25 Dažďová kanalizácia z komunikácií, SO 26 Ochrana proti prívalovým vodám, SO 27 Úprava priepustu DN 800, SO 28 Úžitkový vodovod, SO 29 Studňa, ktoré budú umiestnené na pozemkoch KN“C“ parcelné č. 3451/1, 3447/3, 3448/65, 3448/116, 3466, 3470/3, 3469/2, 3468/2, 3468/7, 3469/5 a na pozemkoch KN“E“ parcelné č. 3192/100, 3193, 4424/202, 3232/100, 3199/6, v k.ú. Dúbravka, II. povolenia podľa § 21 ods. 1 písm. d) zákona o vodách na vypúšťanie vôd z povrchového odtoku strechy, komunikácie, parkovacích plôch a spevnených plôch z pozemkov KN“C“ parcelné č. 3451/1, 3447/3, 3448/65, 3448/116, 3466, 3470/3, 3469/2, 3468/2, 3468/7, 3469/5, 3470/18 a na pozemkoch KN“E“ parcelné č. 3192/100, 3193, 4424/202, 3232/100, 3199/6, 3201 v k.ú. Dúbravka cez ORL KL 3/1 sII-4 ks, retenčnú nádrž obj. 465 m3 s regulovaným odtokom 15 l/s do povrchových vôd recipientu ľavostranného prítoku Dúbravčického potoka v rámci hlavnej stavby a III. povoleniana odber podzemnej vody podľa § 21 ods. 1 písm. b) zákona o vodách z vodného zdroja, ktorým je SO 29 studňa na pozemku parcelné č. KN“C“ 3470/3 v k.ú. Dúbravka, pre stavebníka Park Villa s.r.o., Poštová 3, 811 06 Bratislava postupoval podľa § 3 správneho poriadku, t.j. postupoval v súlade so zákonmi a inými právnymi predpismi, v úzkej súčinnosti s účastníkmi konania a dal im aj príležitosť, aby mohli svoje práva a záujmy účinne obhajovať. Napadnuté rozhodnutie vychádza zo spoľahlivo zisteného stavu veci.

Na základe predloženého administratívneho spisu odvolací orgán konštatuje, že pri rozhodovaní vo veci povolenia vodných stavieb podľa § 26 ods. 1 zákona o vodách v spojení s § 66 ods. 1 stavebného zákona, povolenia na osobitné užívanie vôd podľa § 21 ods. 1 písm. b) zákona o vodách, zo strany prvostupňového správneho orgánu nedošlo k  pochybeniam, ktoré by mali vplyv na výrok rozhodnutia a uvádza nasledovné:

 Odvolací orgán na základe preštudovaného administratívneho spisu konštatuje, že prvostupňový správny orgán postupoval po podaní návrhu na vydanie vodoprávneho povolenia na vodné stavby a povolenia na osobitné užívanie vôd procesne správne, t.j. podaný návrh preskúmal z toho hľadiska, či obsahuje všetky potrebné náležitosti, ktoré je navrhovateľ povinný k návrhu priložiť, účastníkom konania dal možnosť uplatniť svoje námietky a pripomienky, čím dostatočným a kvalifikovaným spôsobom zabezpečil ich procesné práva, dostatočne, kvalifikovaným a zákonným spôsobom sa zaoberal so vznesenými námietkami účastníkov konania, v dôsledku čoho vydal odvolaním napadnuté rozhodnutie, ktoré vychádza z dostatočne zisteného skutkového stavu veci a správnej právnej úvahy, čo má za následok, že napadnuté rozhodnutie je vydané v súlade so zákonom a je preskúmateľné v plnom rozsahu.

Odvolací orgán konštatuje, že prvostupňový správny orgán na základe návrhu žiadateľa K.T.Plus, s.r.o., Kopčianska 15, 851 01 Bratislava, zastupujúceho stavebníka Park Villa s.r.o., Poštová 3, 811 06 Bratislava z 18. 12. 2020 oznámil začatie vodoprávneho konania verejnou vyhláškou, listom č.j.: OU-BA-OSZP3-2021/038028-006 z 18. 02. 2021, teda až vtedy, keď konaniu nebránila žiadna prekážka. Uvedeným listom upovedomil všetkých účastníkov konania o začatí správneho konania a v zmysle § 61 ods. 2 stavebného zákona upustil od ústneho pojednávania a súčasne ich vyzval, aby v lehote do ôsmich dni od doručenia oznámenia uplatnili svoje námietky, pripomienky a vyjadrenia k predmetu konania.

Odvolací orgán konštatuje, že z administratívneho spisu je zrejmé, že k povoleniu vodnej stavby boli doložené všetky potrebné stanoviská, ktoré prvostupňový správny orgán uviedol v napadnutom rozhodnutí, taktiež pripomienky účastníkov konania, s ktorými sa v napadnutom rozhodnutí vysporiadal, ako aj projektová dokumentácia, ktorú vypracoval autorizovaný stavebný inžinier Ing. Daniel Šablica, Ondrejovova 316/22, 821 03 Bratislava, komplexné architektonické a inžinierske služby, číslo osvedčenia: 5592\*A2.

Odvolací orgán k jednotlivým námietkam odvolateľa konštatuje nasledovné:

1. Odvolateľ v bode č. 1 odvolania neuvádza v čom nie je riešenie dažďových vôd v súlade so zákonom o vodách a v čom nie sú dodržané ustanovenia zákona o verejných vodovodoch a verejných kanalizáciách. Odvádzanie dažďových vôd z povrchového odtoku zo striech objektov a spevnených plôch je riešené prípojkami do systému samostatnej dažďovej kanalizácie DN 300 – DN 600 zaústenej do retenčnej nádrže s objemom 465 m3. Z retenčnej nádrže bude akumulovaná zrážková voda prečerpaná v množstve 15,0 l/s do Dúbravského potoka. Odvádzanie vôd z povrchového odtoku z komunikácií a parkovísk je riešené do navrhovanej dažďovej kanalizácie a po prečistení cez odlučovač ropných látok odvedené do spoločnej dažďovej nádrže. K projektovej dokumentácii na vodné stavby sa súhlasne vyjadrila Bratislavská vodárenská spoločnosť, a.s., Prešovská 48, 826 46 Bratislava, listom č.j.: 22456/2018/4020/Ing.la z 12. 06. 2018 a Slovenský vodohospodársky podnik, š.p., OZ Bratislava, Karloveská 2, 842 17 Bratislava, listom č.j.: CS SVP OZ BA 2/2020/01/4 z 13. 01. 2020. V rámci projekčnej úlohy „Sand Resort, Bratislava – Dúbravka“ bol vypracovaný Hydrogeologický posudok územia, ktorého cieľom bolo posúdiť možný vplyv vypúšťania zachytených dažďových vôd na kvalitu podzemných a povrchových vôd v danej lokalite. Podľa Hydrogeologického posudku pri správnom návrhu a vyhotovení kanalizačného systému bude likvidácia dažďových vôd vhodná a kapacitne dostačujúca. Vypúšťaním prečistených dažďových odpadových vôd do podzemných ako aj povrchových vôd, v prípade dodržania všetkých technických a technologických opatrení pre prevádzku plánovaného kanalizačného systému nedôjde k ohrozeniu kvality podzemných a povrchových vôd.
2. Oznámenie o začatí vodoprávneho konania a upustenie od miestneho zisťovania bolo vydané listom č.j.: OU-BA-OSZP3-2021/038028-006 z 18. 02. 2021 a bolo oznámené verejnou vyhláškou a v súlade s § 58 ods. 3 stavebného zákona v spojení s § 73 zákona o vodách a na webovom sídle Ministerstva vnútra a na úradnej tabuli povoľujúceho orgánu. Odvolací orgán má za to, že verejnosť bola dostatočným spôsobom informovaná o začatí vodoprávneho konania a uvedenie § 38 ods. 2 zákona č. 24/2006 Z.z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej len „zákon o posudzovaní“) v oznámení o začatí vodoprávneho konania nie je povinnosťou a nezvyšuje možnosť účasti verejnosti v povoľovacích konaniach a odvolací orgán to nepovažuje za pochybenie. Povoľujúci orgán v súlade s § 38 ods. 2 písm. a) zákona o posudzovaní bezodkladne zverejní na svojej úradnej tabuli a na webovom sídle žiadosť o vydanie vodoprávneho povolenia a zároveň uverejňuje všetky kroky v procese vodoprávneho povolenia.
3. K námietke odvolateľa, že mu nie je jasný vzťah stavby „Sand Resort Dúbravka“ a zámeru „Polyfunkčná zástavba Dúbravčice – sever“, odvolací orgán uvádza, že „Polyfunkčná zástavba Dúbravčice je súčasťou zámeru navrhovanej činnosti „Sand Resort Dúbravka“ v jeho severozápadnej časti. Nejedná sa o samostatný zámer navrhovanej činnosti.
4. K námietke odvolateľa, že prvostupňový správny orgán v napadnutom rozhodnutí neuviedol správne poučenie odvolací orgán konštatuje, že poučenie o odvolaní v napadnutom rozhodnutí je uvedené správne a v súlade s § 47 ods. 4 správneho poriadku. Obsahuje údaj o možnosti podania odvolania, v akej lehote, na ktorom orgáne štátnej správy. Poučenie obsahuje aj údaj, či možno rozhodnutie preskúmať súdom. Podľa § 140c ods. 8 stavebného zákona proti rozhodnutiu o umiestnení stavby, územnému rozhodnutiu o využití územia, stavebnému povoleniu a kolaudačnému rozhodnutiu, ktorému predchádzalo konanie podľa osobitného predpisu (§ 29 a § 37 zákona o posudzovaní), má právo podať odvolanie aj ten, kto nebol účastníkom konania, ale len v rozsahu, v akom sa namieta nesúlad povolenia s obsahom rozhodnutia podľa osobitného predpisu (§ 29 a § 37 zákona o posudzovaní). Uvedené ustanovenie stavebného zákona je úzko špecifikované na možnosť podať odvolanie proti rozhodnutiu, a týka sa len možnosti v rozsahu nesúladu vodoprávneho povolenia s obsahom rozhodnutia zo zisťovacieho konania, čo však v konaní je doložené záväzným stanoviskom úseku posudzovania vplyvov na životné prostredie. Odvolací orgán preto absenciu § 140c ods. 8 stavebného zákona v citácii poučenia nepovažuje za pochybenie.

 Odvolací orgán opakovane konštatuje, že prvostupňový správny orgán v konaní postupoval v zmysle ustanovení § 26 ods.1 zákona o vodách v spojení s § 66 ods. 1 stavebného zákona a § 21 ods. 1 písm. b) a d) zákona o vodách, zaoberal sa všetkými stanoviskami a pripomienkami v rámci správneho konania a rozhodol v súlade s platnými ustanovenia legislatívnych predpisov na úseku štátnej správy starostlivosti o životné prostredie, stavebného zákona a v súlade so správnym poriadkom.

 Odvolací orgán záverom poukazuje na skutočnosť, že prvostupňové ako aj druhostupňové rozhodnutie tvoria jeden celok, z čoho vyplýva, že druhostupňový správny orgán, pokiaľ má za preukázané, že neexistujú rozpory v dôkazoch, tak ako je to v tomto prípade, sa môže stotožniť a poukázať na obsah prvostupňového správneho rozhodnutia.

V dôvodoch odvolania neboli uvedené žiadne konkrétne námietky a skutočnosti ani navrhnuté nové dôkazy, ktoré by bránili vydaniu vodoprávneho povolenia a povolenia na osobitné užívanie vôd. Všetky námietky boli vznesené len vo všeobecne rovine a vo forme citácii ustanovení najmä zákona o vodách, zákona o posudzovaní, a preto odvolací orgán rozhodol tak, ako je uvedené vo výrokovej časti tohto rozhodnutia.

**Poučenie**

 Proti tomuto rozhodnutiu sa podľa § 59 ods. 4 správneho poriadku nemožno ďalej odvolať. Toto rozhodnutie je na základe žaloby do 2 mesiacov od oznámenia preskúmateľné súdom.

Toto rozhodnutie o povolení vodnej stavby má povahu verejnej vyhlášky a musí byť vyvesené po dobu 15 dní na úradnej tabuli Magistrátu hlavného mesta SR Bratislavy, MČ Bratislava – Dúbravka a na Okresnom úrade Bratislava, odbor starostlivosti o životné prostredie, ako aj na stránke príslušného orgánu: http//www.minv.sk/?uradna-tabula-14. Posledný deň vyvesenia je dňom doručenia.

Po uplynutí doby, určenej na vyvesenie žiadame verejnú vyhlášku s vyznačeným dátumom vyvesenia a zvesenia vrátiť na Okresný úrad Bratislava, odbor opravných prostriedkov, Tomášiková 46, 832 05 Bratislava.

 **Ing. arch. Iveta Raková**

 vedúca odboru

Vyvesené dňa: ................................. Zvesené dňa: ..................................

 v : ................................. v : ..................................

 \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

 Pečiatka, podpis Pečiatka, podpis

**Doručí sa verejnou vyhláškou:**

1. Organizácie alebo občania, ktorých vlastnícke alebo iné práva k pozemkom alebo stavbám môžu byť navrhovanou stavbou priamo dotknuté - Hlavné mesto SR Bratislava, Primaciálne nám. 1, 814 99 Bratislava 1
2. Organizácie alebo občania, ktorých vlastnícke alebo iné práva k pozemkom alebo stavbám môžu byť navrhovanou stavbou priamo dotknuté – Mestská časť Bratislava – Dúbravka,
3. Organizácie alebo občania, ktorých vlastnícke alebo iné práva k pozemkom alebo stavbám môžu byť navrhovanou stavbou priamo dotknuté – Okresný úrad Bratislava, OSŽP, Tomášiková 46, 832 05 Bratislava.

Doručí sa:

1. K.T.Plus, s.r.o., Kopčianska 15, 851 01 Bratislava
2. Park Villa, s.r.o., Poštová 3, 811 06 Bratislava
3. RENOMÉ, a.s., Šuzlekova 70, 811 03 Bratislava (35 770 481)
4. Slovenský pozemkový fond, Búdková 36, 817 15 Bratislava
5. KERVEK Slovakia, s.r.o., Klariská 7/333, 811 03 Bratislava
6. Klára Hornišová, Lipského 1160/11, 841 01 Bratislava
7. Daniel Šablica, Ondrejovova 3168/22, 821 03 Bratislava
8. Železnice Slovenskej republiky, Klemensova 8, 813 61 Bratislava
9. Združenie domových samospráv, Rovniakova 14, 851 02 Bratislava
10. Okresný úrad Bratislava, OSŽP3, Tomášiková 46, 832 05 Bratislava
11. spis